
AI-generated content may be incorrect.]																		EELNÕU		
KUTSE GRUPP Kliiniline psühholoog

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk                kompetentsusnõudeid. Kliiniline psühholoog, tase 7 kutsestandard on töömaailma kutse andmise aluseks.

	Kutsenimetus
	Eesti kvalifikatsiooniraamistiku (EKR) tase

	Kliiniline psühholoog, tase 7
	7

	Võimalikud spetsialiseerumised ja nimetused kutsetunnistusel

	Spetsialiseerumine
	Nimetus kutsetunnistusel

	Kliiniline lapsepsühholoogia
	Kliiniline lapsepsühholoog, tase 7

	
	Clinical Child Psychologist, EstQF Level 7

	Kliiniline psühholoogia-psühhoteraapia
	Kliiniline psühholoog-psühhoterapeut, tase 7

	
	Clinical Psychologist-Psychotherapist, EstQF Level 7

	Kliiniline kohtupsühholoogia
	Kliiniline kohtupsühholoog, tase 7

	
	Clinical Forensic Psychologist, EstQF Level 7

	Kliiniline neuropsühholoogia
	Kliiniline neuropsühholoog, tase 7

	
	Clinical Neuropsychologist, EstQF Level 7





A-osa 
KUTSEKIRJELDUS
SPIKKER
Kutsealane ettevalmistus
Siin on eesmärgiks kirjeldada, missuguse kõige sobivama ja üldlevinuma haridusliku tausta ja ettevalmistusega inimesed selles kutsestandardis kirjeldatud kutsel töötavad. 
Kirjeldada tüüpilisi võimalusi kutsealase ettevalmistuse saamiseks: sobiv / tüüpiline haridustase, võimalus õppida töökohal, mitteformaalsel teel (kursused, koolitused) või iseseisvalt ning tuua välja erinevate võimaluste seosed.
Kui õigusaktidega on nõutav konkreetne haridustase või erialane haridus, tuleb see siia märkida. Kui on mingi teise taseme kutse omamise ja/või töökogemuse nõue, kirjutadagi selge nõudena sisse; või kui on nõutud nt töökogemus pärast õppe lõpetamist. 
Kui mingi taseme kutse saamine eeldab eelmisel tasemel kutse olemasolu, kirjutada siia. 
NB! läbivalt kõigi kutsete puhul vältida kindla aastate arvuga määratletud töökogemuse nõudmist. 
Eriti hinnata sellise sõnastuse vajadust 5. ja 8. taseme kutsete puhul. Nt: Kutse saamiseks on nõutav ... (kutse nimetus) kutse tasemele vastav kutsealane töökogemus./ Kutse saamise eelduseks on käesolevas kutsestandardis kirjeldatud kompetentside rakendamise kogemus töises tegevuses. Kui nõuet ei ole, kirjeldada „pehmelt“: Tavaliselt on ... 

	A.1. Töö kirjeldus 

	Kliinilise psühholoogi töö on psüühika-, käitumis- ja neuroarenguhäirete hindamine, sedastamine, leevendamine, ravimine ja ennetamine. Tema töö sisuks on psüühilise düstressi, psühhosotsiaalse funktsioneerimine, isiksuseomaduste, kognitiivsete võimete ja probleemide hindamine, psüühika- ja käitumishäirete psühholoogiline diagnostika, toetav psühhoteraapia, nõustamine, konsulteerimine, kolleegide töö juhendamine, erialaste hinnangute andmine kliinilise psühholoogia valdkonda kuuluvates küsimustes ja koostöö teiste erialade spetsialistidega. 

Kliiniline psühholoog spetsialiseerub järgmistele valdkondadele: kliiniline lapsepsühholoogia, kliiniline psühholoogia- psühhoteraapia, kliiniline kohtupsühholoogia või kliiniline neuropsühholoogia.

Tema töö meetod seisneb tööhüpoteeside püstitamises ja kontrollimises ning oma kutseoskuste ja teadmiste rakendamises iga inimese või grupi puhul vastavalt tema eripärale. 

Kliiniline psühholoog töötab erinevate psüühika-, käitumis- ja  neuroarenguhäiretega inimestega eri vanusegruppides ning kõigi teistega, kellel on kaebused, häired või haigused, mis mõjutavad nende psüühikat. Kliinilised psühholoogid töötavad tervishoiuteenuse osutaja juures, sotsiaal-, haridus- või korrektsiooniasutustes ning erapraksistes.

Kliinilisel psühholoogil on spetsiaalse sisustusega eraldi tööruum ja on tagatud tingimused konfidentsiaalse info hoidmiseks. Vastavalt vajadusele võib töö toimuda väljaspool tavapärast tööruumi.

Tema tööaeg on paindlik ja jaguneb tööks patsientide, tööks nende tugivõrgustikega, iseseisvaks tööks, koostööks teiste spetsialistidega ja enesetäiendamiseks. Töö toimub pingelises ja muutuvas keskkonnas, kõrgendatud haavatavuse seisundis patsientidega.

Kliinilise psühholoogi töövahendid on psühholoogilised hindamisvahendid, erialased teatmeteosed ja käsiraamatud, hindamist ning sekkumist toetavad abivahendid.

Kliinilise psühholoogi töö esitab kõrgendatud nõudeid tema eetilistele põhimõtetele ja isikuomadustele. Töö häiretega või haavatavas olukorras inimestega nõuab temalt empaatiat, sõbralikkust, siirust ja pingetaluvust. Kuna töö toimub mitmekesistes, muutuvates ja sageli ka ennustamatutes olukordades väga erinevate inimestega, nõuab töö loovust, analüüsivõimet, iseseisva ja kriitilise mõtlemise oskust ning paindlikkust.


	Kommentaarid:


	A.2. Tööosad 

	Kohustuslikud tööosad
A.2.1. Eesmärkide määratlemine
A.2.2. Patsiendi hindamine
A.2.3. Kliinilis-psühholoogiline sekkumine
A.2.4. Kliinilis-psühholoogiliste sekkumiste mõju hindamine
A.2.5. Info jagamine patsientidele ja ravimeeskonna liikmetele
A.2.6. Kliinilise psühholoogi erialane areng ja koostöö


	Kommentaarid:


	Spetsialiseerumisega seotud tööosad

	Kliiniline lapsepsühholoogia
A.2.7. Lapse ja pereliikmete vajaduste määratlemine ja eesmärkide püstitamine
A.2.8. Lapse kliinilis-psühholoogiline hindamine
A.2.9. Tõenduspõhiste psühholoogiliste sekkumiste kavandamine ja rakendamine lastel
Kliiniline psühholoogia-psühhoteraapia
A.2.10. Tõenduspõhise psühhoteraapia läbiviimine

Kliiniline kohtupsühholoogia
A.2.11. Psühholoogia-alaste ekspertarvamuste andmine menetlusasjades
A.2.12. Hälbiva käitumise juhtumite kliiniline analüüs
A.2.13. Tõenduspõhise psühhokorrektsiooni kavandamine ja läbiviimine

Kliiniline neuropsühholoogia
A.2.14. Neuropsühholoogiline hindamine
A.2.15. Tõenduspõhine neuropsühholoogiline sekkumine


	Kommentaarid:


	Valitavad tööosad

	A.2.16. Psühholoogiaalane koolitamine ja juhendamine

	Kommentaarid:


	A.3. Kutsealane ettevalmistus

	Kliiniline psühholoog on läbinud psühholoogia bakalaureuse- ja magistriõppe ning sellele järgneva juhendatud praktika/kutseaasta ja spetsialiseerumiskursused.

	Kommentaarid:


	A.4. Enamlevinud kutsenimetused

	Kliiniline psühholoog, kliiniline lapsepsühholoog, kliiniline psühholoog-psühhoterapeut, kliiniline kohtu- ja korrektsioonipsühholoog, kliiniline neuropsühholoog

	Kommentaarid:


	A.5. Regulatsioonid kutsealal töötamiseks 

	Vastavalt sotsiaalhoolekandeseadusele peab rehabilitatsioonimeeskonda kuuluval psühholoogil olema kutseseaduse alusel antud psühholoogia kutseala kutse, riiklikult tunnustatud kõrgharidus psühholoogias või sellele vastav kvalifikatsioon. Tervishoiuteenuste korraldamise seaduse kohaselt on kliiniline psühholoog tervishoiutöötajaga võrdsustatud kui isik osutab ravi ja on registreeritud tervishoiukorralduse infosüsteemis. Nõuded tervishoiu teenust osutavale kliinilisele psühholoogile on sätestatud terviseministri määruses, mis sätestab, et iseseisvalt võib psühholoogilist ravi osutada juriidiline isik või füüsilisest isikust ettevõtja, kui tema vastutusel ja heaks tegutseb isik, kelle kvalifikatsiooni tõendab kehtiv haridusel ja töökogemusel põhinev kutseseaduse kohane kliinilise psühholoogi kutse või muu samaväärne pädevustunnistus. Sotsiaalkaitseministri määrus Ohvriabi osutava isiku erialase ettevalmistuse nõuete ja koolituste kohta sätestab, et psühholoogilise nõustamise teenust osutaval isikul peab olema kliinilise psühholoogi, psühholoog-nõustaja või koolipsühholoogi kehtiv kutse või magistrikraad psühholoogia erialal.


	Kommentaarid:


	A.6. Tulevikuoskused

	Teave oskuste ja trendide kohta, mille tähtsus valdkonnas kasvab. 
1. Digitaalsete platvormide kasutamise ja hindamise oskus
Kliiniline psühholoog oskab kasutada ja kriitiliselt hinnata tööga seotud digitaalseid lahendusi (nt veebinõustamine, psühholoogilise hindamise või sekkumise võimalused, tehisaru rakendavad tööriistad), arvestades uuenevaid andmekaitse- ja eetikanõudeid ning nende mõju tööprotsessile ja patsiendile/kliendile.
2. Kultuurilise ja mitmekesise tausta arvestamise oskus
Kliiniline psühholoog oskab oma töös arvestada patsientide/klientide kultuuriliste, sooliste, seksuaalsete, usuliste ning muude mitmekesisuse aspektidega ning teadlikult hinnata ja täiendada oma professionaalset pädevust nendes valdkondades.


	Kommentaarid:





B-osa 
KOMPETENTSUSNÕUDED

	B.1. Kutse struktuur

	Kutse kliiniline psühholoog, tase 7 koosneb üldoskustest B.2, kohustuslikest kompetentsidest B.3.1 – B.3.6., spetsialiseerumisega seotud kompetentsidest B.3.7.- B.3.15. ja valitavast kompetentsist B.3.16.

Kliiniline psühholoog, tase 7 kutse taotlemisel tuleb tõendada üldoskused B.2 ja kohustuslikud kompetentsid B.3.1– B.3.6 
Kliiniline lapsepsühholoog, tase 7 kutse taotlemisel tuleb täiendavalt tõendada spetsialiseerumisega seotud kompetentsid B.3.7 - B.3.9.
Kliiniline psühholoog-psühhoterapeut, tase 7 kutse taotlemisel tuleb täiendavalt tõendada spetsialiseerumisega seotud kompetents B.3.10.
Kliiniline kohtupsühholoog, tase 7 kutse taotlemisel tuleb täiendavalt tõendada spetsialiseerumisega seotud kompetentsid B.3.11 – B.3.13. 
Kliiniline neuropsühholoog, tase 7 kutse taotlemisel tuleb täiendavalt tõendada spetsialiseerumisega seotud kompetentsid B.3.14 – B.3.15. 
Lisaks on võimalik tõendada valitavat kompetentsi B.3.16.

	Kommentaarid:


	Kvalifikatsiooninõuded haridusele ja töökogemusele

	Nõuded kutse taotlemisel
1. Nõuded kutse kliiniline psühholoog, tase 7 taotlemisel
1.1. Magistrikraad psühholoogias
1.2. Läbitud kliinilise psühholoogia ainekursused vähemalt mahus 1560 tundi/60 EAP-d
1.3. Läbitud kliinilise psühholoogi poolt juhendatud praktika kliinilise psühholoogia valdkonnas vähemalt mahus 1560 tundi/60 EAP-d
2. Nõuded kutse kliiniline lapsepsühholoog, tase 7 taotlemisel
2.1. Kehtiv kliiniline psühholoog, tase 7 kutse
2.2. Läbitud kliinilise lapsepsühholoogia alane täienduskoolitus vähemalt mahus 390 tundi/15 EAP-d
2.3. Läbitud kliinilise lapsepsühholoogi poolt juhendatud praktika lapsepsühholoogia valdkonnas vähemalt mahus 400 tundi 
3. Nõuded kutse kliiniline psühholoog-psühhoterapeut, tase 7 taotlemisel
3.1. Kehtiv kliiniline psühholoog, tase 7 kutse
3.2. Läbitud psühhoteraapia alane täiendkoolitus vähemalt mahus 1560 tundi/60 EAP-d
4. Nõuded kutse kliiniline kohtupsühholoog, tase 7 taotlemisel
4.1. Kehtiv kliiniline psühholoog, tase 7 kutse
4.2. Läbitud kliinilise kohtupsühholoogia alane täienduskoolitus vähemalt mahus 390 tundi/15 EAP-d
4.3. Läbitud kliinilise kohtupsühholoogi poolt juhendatud praktika kliinilise kohtupsühholoogia valdkonnas vähemalt mahus 400 tundi
5. Nõuded kutse kliiniline neuropsühholoog, tase 7 taotlemisel
5.1. Kehtiv kliiniline psühholoog, tase 7 kutse
5.2. Läbitud kliinilise neuropsühholoogia alane täienduskoolitus vähemalt mahus 390 tundi/ 15 EAP-d
5.3. Läbitud kliinilise neuropsühholoogi poolt juhendatud praktika kliinilise neuropsühholoogia valdkonnas vähemalt mahus 400 tundi
Nõuded kutse taastõendamisel
1. Nõuded kutse kliiniline psühholoog, tase 7 taastõendamisel
1.1. Kliiniline psühholoog, tase 7 kutse, mille kehtivusest ei ole möödunud rohkem kui 7 aastat
1.2. Töökogemus keskmiselt 400 tundi aastas vähemalt 4-aastase perioodi jooksul
1.3. Läbitud erialased täiendkoolitused keskmiselt 60 tundi aastas vähemalt 4-aastase perioodi jooksul

2. Nõuded kutsete kliiniline lapsepsühholoog, tase 7, kliiniline psühholoog-psühhoterapeut, tase 7, kliiniline kohtupsühholoog, tase 7 ja/või kliiniline neuropsühholoog, tase 7 taastõendamisel
2.1. Kehtiv kliiniline psühholoog, tase 7 kutse
2.2. Kliiniline lapsepsühholoog, tase 7, kliiniline psühholoog-psühhoterapeut, tase 7, kliiniline kohtupsühholoog, tase 7 ja/või kliiniline neuropsühholoog, tase 7 kutse, mille kehtivusest ei ole möödunud rohkem kui 7 aastat
2.3. Töökogemus keskmiselt 400 tundi aastas vähemalt 4-aastase perioodi jooksul
2.4. Läbitud spetsialiseerumise alased täiendkoolitused keskmiselt 15 tundi aastas ühe spetsialiseerumise kohta vähemalt 4-aastase perioodi jooksul

Kutse andmise korraldus, sh kutset taotleva/taastõendava isiku esitatavad dokumendid ja kutse taotleja/taastõendaja kutsealase kompetentsuse hindamise viis ja vormid on reguleeritud kliiniline psühholoog kutsete kutse andmise korras.

	Kommentaarid:




      B.2 ÜLDOSKUSED 
	B.2. Kliiniline psühholoog, tase7 üldoskused

	Mõtlemisoskused
1. Analüütiline mõtlemine - Kasutab mõtlemisel loogikat ja süsteemset arutlust, et märgata nähtustevahelisi suhteid, teha järeldusi, tuvastada alternatiivsete lahenduste tugevad ja nõrgad küljed ning leida probleemide võimalikud lahendamise viisid.
2. Kriitiline mõtlemine - Hindab teabe, argumentide jm kvaliteeti, töötleb ja mõistab fakte ning nende seoste kõige olulisemaid aspekte. Kahtleb nähtustevaheliste seoste loogilisuses, paikapidavuses, toimivuses, ajakohasuses jm.
3. Tõenduspõhisele teabele tuginemine - Toetub teabele ja faktidele, mis põhinevad usaldusväärsetel allikatel (nt teadusuuring, statistiline analüüs), eristab arvamused ja oletused tõenduspõhisest teabest.
4. Loogiline mõtlemine - Näeb asjade, sündmuste või süsteemide sisemist korrapära, mis võimaldab neist aru saada ja teha õigeid järeldusi.
5. Seostamine - Analüüsib, näeb ja loob seoseid olemasoleva ja uue info, asjade ja nähtuste vahel ning asetab info loogiliselt seostatud süsteemi.
6. Mõtestamine - Mõtestab nähtusi, olukordi või probleeme, seob eri tüüpi teavet tervikuks ning loob struktuurse kontseptsiooni, mis toetab otsuste tegemist, sekkumise kavandamist või tähenduse loomist keerulises kontekstis.
7. Eneserefleksioonioskus - Analüüsib iseenda omaduste, tunnete, võimete ja käitumise kohta käivat teavet, et paremini mõista iseennast ja oma kogemusi.
8. Iseenda võimekuse hindamine - Analüüsib oma tugevusi, nõrkusi ja võimekust, et mõista enda arenguvajadusi ja võimalusi ning teha teadlikke otsuseid eesmärkide saavutamiseks.

Enesejuhtimisoskused
9. Juhistest ja nõuetest lähtumine - Järgib tööd tehes juhiseid, valdkondlikke nõudeid, eeskirju, õigusakte, standardeid, konventsioone jmt.
10. Kutse-eetika järgimine - Juhindub oma töös ja kutsealases tegevuses üldtunnustatud ja tööalastest eetikanõuetest, heast tavast ja töökultuurist.
11. Ravijuhendi järgimine - Loeb ja tõlgendab teaduspõhiseid, ametlikult kehtestatud juhiseid ja standardeid, et saada juhiseid haiguste diagnoosimise ja ravimise viiside kohta, soovitusi haiguste ennetamiseks või patsientide koolitamiseks.
12. Andmekaitsenõuete järgimine - Hoiab ja käitleb delikaatseid, tundlikke ja salajasi andmeid, äriinfot jmt turvaliselt ning töötleb või avaldab neid vaid asjakohase volituse korral.
13. Pinge talumine - Säilitab keerukates olukordades, surve all või kriisis tegutsedes efektiivsuse, emotsionaalse ja vaimse tasakaalu ega kaota enesekontrolli.
14. Empaatiline käitumine - Märkab ja mõistab teiste tundeid, vajadusi ja reaktsioone ning arvestab nendega, olles vastutulelik ja abivalmis.

Lävimisoskused
15. Suhtlemisoskus - Väljendab end professionaalsetes suhtlusolukordades konstruktiivselt, korrektselt, viisakalt, austavalt, arusaadavalt ja olukorrale vastavalt. Püüab mõista teise mõtteid ja seisukohti.
16. Keeleoskus - kasutab oma töös eesti keelt tasemel C1 ja vähemalt ühte võõrkeelt tasemel B1 (vt Lisa 1 Keelte oskustasemete kirjeldus).

Digioskused
17. Digitaalne kirjaoskus - Kasutab digitaalse teabe loomiseks, töötlemiseks ja edastamiseks digitaalseid süsteeme, tööriistu ja rakendusi iseseisva kasutaja tasemel (vt, Lisa 2 “Digipädevuste enesehindamise skaala”).


	Kommentaarid:




      B.3 KOMPETENTSID 
	[bookmark: _Hlk188966351]B.3.1. Eesmärkide määratlemine
	EKR tase 7

	Tegevusnäitajad
1. Kogub infot pöördumise põhjuste ja vajaduste kohta patsiendilt, pereliikmetelt ja teistelt spetsialistidelt, terviseinfosüsteemist ning teistest asjakohastest allikatest, lähtudes psüühika- ja käitumishäirete diagnostilistest tunnustest ja häiretele iseloomulikest psüühilistest protsessidest.
2. Struktureerib kogutud infot ja analüüsib seda lähtudes psüühika toimimise seaduspärasustest kasutades juhtumianalüüsi meetodeid. 
3. Tõlgendab infot tuginedes diagnostilistele juhendmaterjalidele ja tänapäevastele tõenduspõhistele mudelitele.
4. Püstitab koostöös patsiendiga ühised eesmärgid ja määratleb edasiste tegevuste kava lähtudes patsiendi vajadustest, tervislikust seisundist ning tänapäevastest tõenduspõhistest  kliinilise- ja tervisepsühholoogia teooriatest ning meetoditest. 
5. Määratleb eesmärkide saavutamiseks vajalikud tegevused võttes arvesse patsiendi ja keskkonna ressursse ja piiranguid. 
6. Kooskõlastab eesmärgid ja tegevused vajadusel patsiendi pereliikmete ja ravimeeskonnaga.

	Kommentaarid:


	B.3.2. Patsiendi hindamine
	EKR tase 7

	Tegevusnäitajad
1. Hindab eesmärgist lähtuvalt patsiendi psüühilist seisundit ja protsesse arvestades anamneesi ning ümbritsevat keskkonda, tuginedes kliinilise psühholoogia teooriatele.
2. Hindab patsiendi isiksuse funktsioneerimist, isiksusejooni ja- häireid, lähtudes psühholoogilise hindamise- ja testiteooriast.
3. Hindab patsiendi kognitiivseid funktsioone, lähtudes psühholoogilise hindamise- ja testiteooriast.
4. Analüüsib ja tõlgendab hindamistulemusi, kontseptualiseerib probleemid, lähtudes psüühika, psühhopatoloogia ja psühholoogia bioloogiliste aluste teooriatest, kasutades kvalitatiivseid ja kvantitatiivseid uurimis- ja andmeanalüüsimeetodeid.
5. Püstitab hindamistulemuste alusel diagnostilisi ja diferentsiaal-diagnostilisi hüpoteese ning sedastab psüühikahäired, lähtudes psüühika- ja käitumishäirete klassifikatsioonist.

	Kommentaarid:


	B.3.3. Kliinilis-psühholoogiline sekkumine
	EKR tase 7

	Tegevusnäitajad
1. Planeerib sekkumised (nt nõustamine, toetav psühhoteraapia, rehabilitatsioon jm), mis lähtuvad hindamiste tulemustest ja patsiendi vajadustest, tuginedes kliinilise psühholoogia teoreetilistele ja rakenduslikele üldprintsiipidele. 
2. Nõustab patsienti ja tema tugivõrgustikku, tuginedes tõenduspõhiste psühhoteraapiate teoreetilistele ja rakenduslikele üldprintsiipidele.
3. Konsulteerib patsiendi tugivõrgustiku ning teiste spetsialistidega kogudes neilt asjakohast teavet sekkumisplaani rakendatavuse ja tugivõrgustiku kaasamise võimaluste kohta.
4. Viib läbi toetavat individuaalset psühhoteraapiat, tuginedes tõenduspõhiste psühhoteraapiate teoreetilistele ja rakenduslikele üldprintsiipidele. 
5. Viib läbi grupinõustamisi ja toetavaid kliinilis-psühholoogilisi sekkumisi, tuginedes kliinilise psühholoogia teoreetilistele ja rakenduslikele üldprintsiipidele.

	Kommentaarid:


	B.3.4. Kliinilis-psühholoogiliste sekkumiste mõju hindamine
	EKR tase 7

	Tegevusnäitajad
1. Hindab sekkumise mõju ja efektiivsust, kasutades mõõdikuid ja tehnikaid, mis tuginevad psühholoogilise hindamise teooriatele.
2. Planeerib ja vajadusel rakendab täiendavaid sekkumisi ja tagasilanguste ennetamise seansse, tuginedes kliinilise psühholoogia teoreetilistele ja rakenduslikele üldprintsiipidele.
3. Analüüsib kliinilis-psühholoogiliste sekkumiste protsessi ja tõlgendab tulemusi, tuginedes kliinilise psühholoogia teoreetilistele ja rakenduslikele üldprintsiipidele. 
4. Määratleb järelhindamise vajaduse ja viib selle läbi.

	Kommentaarid:


	B.3.5. Info jagamine patsientidele ja ravimeeskonna liikmetele
	EKR tase 7

	Tegevusnäitajad
1. Annab patsientidele tagasisidet nendega tehtud uuringutest patsiendile arusaadaval viisil, arvestades psüühiliste häirete eripäradega.
2. Dokumenteerib oma tegevused kirjutades sissekandeid, epikriise ja raporteid haiguslugudesse jm. ametlikesse dokumentidesse, kasutades korrektset eesti keelset eriala terminoloogiat.
3. Edastab vajadusel infot ja soovitusi patsiendi seisundi kohta teistele ravimeeskonna liikmetele.
4. Annab erialaseid hinnanguid ja arvamusi patsiendi toimetuleku kohta erinevates situatsioonides ning tegevustes, lähtudes hindamistulemustest ja erialateadmistest.

	Kommentaarid:


	B.3.6. Kliinilise psühholoogi erialane areng ja koostöö
	EKR tase 7

	Tegevusnäitajad
1. Täiendab ja arendab pidevalt oma erialateadmisi ja -oskusi nii oma töö kitsama eripära kui ka eriala üldiste arengute lõikes.
2. Analüüsib oma tööd kriitiliselt ja täiendab end, nii et oleks tagatud jätkuv areng kõikide kliinilise psühholoogi kohustuslike kompetentside osas.
3. Teeb koostööd arstide ja teiste spetsialistidega ning hoiab end kursis kutsetegevuse jaoks oluliste kõrvalerialade (nt psühhiaatria, neuroloogia, koolipsühholoogia) baasteadmiste ja meetoditega.
4. Osaleb supervisioonidel, kovisioonidel, kliinilistel konverentsidel, juhtumiaruteludes vms igapäevatöö analüüsimise tegevustes.
5. Reflekteerib ja hindab enda erialast tegevust, selgitab enesearengu vajadused ning kavandab tegevused enda arendamiseks, kasutades eneseanalüüsi vahendeid, töötulemuste analüüsi ja saadud hinnanguid.
6. Esitab tõenduspõhiseid arvamusi psüühikahäireid ja psühholoogilisi probleeme puudutavates küsimustes, tuginedes erialateadmistele.

	Kommentaarid:




              SPETSIALISEERUMISEGA SEOTUD KOMPETENTSID 
	Kliiniline lapsepsühholoogia

	B.3.7. Lapse ja pereliikmete vajaduste määratlemine ja eesmärkide püstitamine
	EKR tase 7

	Tegevusnäitajad
1. Kogub infot pöördumise põhjuste ja vajaduste kohta lapselt, pereliikmetelt ja teistelt spetsialistidelt, terviseinfosüsteemist ning teistest asjakohastest allikatest, lähtudes lapse psüühika- ja käitumishäirete diagnostilistest tunnustest ning häiretele iseloomulikest psüühilistest protsessidest.
2. Struktureerib kogutud infot  ja analüüsib lapse probleeme,  pereprotsesse ning nende dünaamikat lähtudes lapse arengust ja arenguteooriatest, psüühika- ja käitumishäirete kujunemise mehhanismidest ja riskiteguritest kasutades juhtumianalüüsi meetodeid. 
3. Tõlgendab infot tuginedes diagnostilistele juhendmaterjalidele ja tänapäevastele tõenduspõhistele mudelitele.
4. Püstitab koostöös pere  või eestkostjaga ühised eesmärgid ja määratleb edasiste tegevuste kava lähtudes lapse probleemidest, vajadustest, tervislikust seisundist ning tänapäevastest tõenduspõhistest  kliinilise- ja tervisepsühholoogia teooriatest ning meetoditest. 
5. Määratleb eesmärkide saavutamiseks vajalikud tegevused võttes arvesse lapse ja keskkonna ressursse ning piiranguid. 
6. Kooskõlastab eesmärgid ja tegevused vajadusel lapse pereliikmete või eestkostjaga, ravimeeskonna ning võrgustikuga.

	Kommentaarid:


	B.3.8. Lapse kliinilis-psühholoogiline hindamine
	EKR tase 7

	Tegevusnäitajad
1. Kavandab ja viib läbi erinevates valdkondades (käitumine, emotsionaalne, sotsiaalne, üldine areng ja kognitiivsed võimed, isiksus) lapse kliinilise hindamise lähtudes lapse arengutasemest ja kasvukeskkonnast, kasutades sobivaid tõenduspõhiseid meetodeid.
2. Hindab probleemide kujunemist ja dünaamikat nii lapse kui keskkonna (nt pere, tugivõrgustik, kool) tasandil, lähtudes arenguteooriatest, psühhopatoloogia kujunemise mehhanismidest ja riskiteguritest, kasutades sobivaid tõenduspõhiseid meetodeid.
3. Analüüsib ja tõlgendab hindamistulemusi, kontseptualiseerib lapse probleeme, lähtudes lapse arengu seaduspärasustest, psüühika, psühhopatoloogia ja psühholoogia bioloogiliste aluste teooriatest, kasutades kvalitatiivseid ja/või kvantitatiivseid uurimis- ja andmeanalüüsimeetodeid.
4. Püstitab hindamistulemuste alusel diagnostilisi ja diferentsiaal-diagnostilisi hüpoteese sedastab psüühikahäired, lähtudes psüühika- ja käitumishäirete klassifikatsioonist.

	Kommentaarid:


	B.3.9. Tõenduspõhiste psühholoogiliste sekkumiste kavandamine ja rakendamine lastel
	EKR tase 7

	Tegevusnäitajad
1. Planeerib sekkumised (nt nõustamine, toetav psühhoteraapia, rehabilitatsioon jm), mis lähtuvad hindamiste tulemustest ja lapse vajadustest, tuginedes kliinilise psühholoogia teoreetilistele ja rakenduslikele üldprintsiipidele. 
2. Nõustab last ja tema tugivõrgustikku, tuginedes tõenduspõhiste psühhoteraapiate teoreetilistele ja rakenduslikele üldprintsiipidele.
3. Konsulteerib lapse tugivõrgustiku ning teiste spetsialistidega kogudes neilt asjakohast teavet sekkumisplaani rakendatavuse ja tugivõrgustiku kaasamise võimaluste kohta.
4. Viib läbi toetavat individuaalset psühhoteraapiat, tuginedes tõenduspõhiste psühhoteraapiate teoreetilistele ja rakenduslikele üldprintsiipidele. 
5. Viib läbi grupinõustamisi ja toetavaid kliinilis-psühholoogilisi sekkumisi, tuginedes kliinilise psühholoogia teoreetilistele ja rakenduslikele üldprintsiipidele.

	Kommentaarid:


	Kliiniline psühholoogia-psühhoteraapia

	B.3.10. Tõenduspõhise psühhoteraapia läbiviimine
	EKR tase 7

	Tegevusnäitajad
1. Hindab teraapia vajadust ja sobivust patsiendile, lähtudes patsiendi terviseseisundist ja tõenditest psühhoteraapia efektiivsuse kohta.
2. Määratleb ja kontseptualiseerib patsiendi probleemid, püstitab hüpoteesid häire avaldumist ja püsimist soodustavate mehhanismide ja tegurite kohta, lähtudes ühe tõenduspõhise psühhoteraapiakoolkonna mudelitest psühhopatoloogia ja häirete kohta.
3. Püstitab koostöös patsiendiga teraapia eesmärgid ja kavandab teraapiaprogrammi, lähtudes patsiendi vajadustest ja tuginedes vastava teraapiakoolkonna põhimõtetele teraapiaprotsessi ja -struktuuri kohta.
4. Viib läbi teraapia, lähtudes kavandatud teraapiaprogrammist ja kasutades vastava teraapiakoolkonna meetodeid.
5. Analüüsib teraapia tulemusi ja vajadusel korrigeerib plaani ning püstitatud hüpoteese, lähtudes teraapia efektiivsuse hindamise ja tagasilanguste prognoosimise põhimõtetest.
6. Viib läbi järelhindamise ja toetusseansid, lähtudes patsiendi vajadustest ja kasutades vastava teraapiakoolkonna meetodeid.

	Kommentaarid:


	Kliiniline kohtupsühholoogia

	B.3.11. Psühholoogia-alaste ekspertarvamuste andmine menetlusasjades
	EKR tase 7

	Tegevusnäitajad
1. Hindab menetlusasja materjalides olevaid andmeid, analüüsides materjali lähtuvalt psüühika toimimise üldistest seaduspärasustest.
2. Kogub ja analüüsib täiendavaid dokumenteeritud andmeid isiku psüühilise seisundi ja funktsioneerimise kohta.
3. Kavandab vajadusel ja viib läbi täiendavad psühholoogilised uuringud, kasutades sobivaid meetodeid.
4. Sedastab isiku võimalikud psüühikahäired ja kognitiivsed häired lähtudes psüühika- ja käitumishäirete klassifikatsioonist.
5. Integreerib psühholoogilise uuringu tulemused muude isiku psüühilist seisundit ja funktsioneerimist kirjeldavate andmetega ning koostab ekspertarvamuse vastavalt õigusaktides sätestatule.
6. Annab hinnangu isiku seisundi, funktsioneerimise ning kognitiivsete defitsiitide kohta huvipakkuval ajavahemikul. 
7. Teostab kohtuekspertiise, annab ekspertiisiaktis erialase ekspertarvamuse vastavalt ekspertiisiülesandele, lähtudes menetlusega seotud õigusaktidest ja ekspertarvamuse vormistamise põhimõtetest.
8. Annab kohtupsühholoogia alaseid konsultatsioone teiste valdkondade spetsialistidele.

	Kommentaarid:


	B.3.12. Hälbiva käitumise juhtumite kliiniline analüüs
	EKR tase 7

	Tegevusnäitajad
1. Hindab hälbiva käitumise biopsühhosotsiaalseid tegureid, lähtudes psüühika toimimise üldistest seaduspärasusest ja kasutades tõenduspõhiseid meetodeid.
2. Viib läbi korduva vägivaldse käitumise riskihindamist kasutades riskihindamise tõenduspõhiseid meetodeid.
3. Hindab isiku psüühilist seisundit ja kognitiivsete funktsioonide taset, kasutades sobivaid meetodeid.
4. Sedastab isiku võimalikud psüühikahäired ja kontseptualiseerib nende rolli hälbiva käitumise raamistikus. 
5. Analüüsib kliendi käitumise ja tema psüühilise seisundi dünaamikat hinnatava juhtumi jooksul, kasutades sobivaid meetodeid.
6. Annab erialase hinnangu hälbiva käitumise retsidiivsusriski ning riski juhtimise võimaluste kohta riski alandamise tõenduspõhiste meetodite abil.

	Kommentaarid:


	B.3.13. Tõenduspõhise psühhokorrektsiooni kavandamine ja läbiviimine
	EKR tase 7

	Tegevusnäitajad
1. Hindab isiku psüühilist seisundit ja aktuaalseid probleeme, lähtudes psüühika toimimise üldistest seaduspärasustest.
2. Analüüsib isiku varasemaid hälbiva käitumise juhtumeid, kasutades sobivaid meetodeid.
3. Hindab isiku käitumise muutumispotentsiaali, lähtudes analüüsi tulemustest.
4. Kavandab ja viib läbi isiku probleemile ja muutumispotentsiaalile vastava sekkumisprogrammi, kasutades tõenduspõhiseid psühhokorrigeerivaid individuaalseid või grupiprogramme.

	Kommentaarid:


	Kliiniline neuropsühholoogia

	B.3.14. Neuropsühholoogiline hindamine
	EKR tase 7

	Tegevusnäitajad
1. Hindab patsiendi üldseisundit, toimetulekut ja kognitiivseid funktsioone, lähtudes psüühika toimimise üldistest seaduspärasustest, närvisüsteemi haiguste ja erinevate aju kahjustuste sümptomaatikast ning nende kulust.
2. Analüüsib andmeid patsiendi psüühilise seisundi ja kognitiivsete defitsiitide senise dünaamika kohta, kasutades sobivaid meetodeid.
3. Kavandab ja viib läbi neuropsühholoogilise uuringu, lähtudes patsiendi seisundist ning kasutades tõenduspõhise neuropsühholoogilise uurimise meetodeid.
4. Analüüsib ja tõlgendab hindamistulemusi seostades patsiendi käitumist ja kognitiivset profiili tema toimetulekuga. 
5. Püstitab hindamistulemuste alusel diagnostilisi ja diferentsiaal-diagnostilisi hüpoteese ning sedastab psüühikahäired, lähtudes psüühika- ja käitumishäirete klassifikatsioonist.
6. Annab soovitusi kognitiivse defitsiidiga toimetuleku toetamiseks.

	Kommentaarid:


	B.3.15. Tõenduspõhine neuropsühholoogiline sekkumine
	EKR tase 7

	Tegevusnäitajad
1. Määratleb kognitiivsete funktsioonide taastamise võimaliku dünaamika, lähtudes hindamistulemustest ja neuroloogiliste haiguste ning ajukahjustuste järgsete seisundite sümptomaatika ja kulu üldistest seaduspärasustest.
2. Kavandab ja viib läbi neuropsühholoogilised sekkumised, lähtudes patsiendi seisundist ja hindamistulemustest ning taastava neuropsühholoogia tõenduspõhistest meetoditest.
3. Hindab sekkumiste tulemusi ja vajadusel korrigeerib edasiste sekkumiste plaani, kasutades neuropsühholoogilise uurimise tõenduspõhised meetodeid.
4. Hindab patsiendi elu- ja töökeskkonnast tulenevaid toetavaid ja/või pärssivaid tegureid ning vajadusel nõustab keskkonna kohandamisel lähtudes erialateadmistest.
5. Kavandab hindamistulemustest lähtuva neuropsühholoogilise rehabilitatsiooni programmi, mis toetab patsiendi kohanemist haigusest tingitud muutustega ja soodustab iseseisva toimetuleku võimet.
6. Töötab patsiendi lähivõrgustikuga, teavitades ja juhendades võrgustiku liikmeid patsienti toetava keskkonna loomisel, suhtlemisel patsiendiga jt tegevustes, lähtudes hindamistulemustest ja erialateadmistest.

	Kommentaarid:




                 VALITAVAD KOMPETENTSID
	B.3.16. Psühholoogiaalane koolitamine ja juhendamine
	EKR tase 7

	Training and Supervision in Psychology

	Tegevusnäitajad
1. Juhendab psühholoogia eriala üliõpilaste praktikat või kutset taotlevate psühholoogide tööd, lähtudes kliinilise psühholoogia õpetamise ja tööjuhendamise teoreetilistest mudelitest ja meetoditest.
2. Superviseerib psühholoogide või teiste vaimse tervise spetsialistide tööd.
3. Peab loenguid, viib läbi seminare või muud õppetööd ülikoolides või teistes haridusasutustes või praktikabaasides, lähtudes (kliinilise) psühholoogia tõenduspõhistest teooriatest ja meetoditest.
4. Osaleb kliinilise psühholoogia alaste töö-, õppe- või juhendmaterjalide väljatöötamises, lähtudes psühholoogiateaduse põhimõtetest.

	Kommentaarid:

